b'\n_START_ARTICLE_\nHMS Dunedin\n_START_SECTION_\nPalvelus\n_START_PARAGRAPH_\nAlus liitettiin palvelukseen otettaessa Atlantin laivaston 1. risteilij\xc3\xa4viirikk\xc3\xb6\xc3\xb6n. Alus lainattiin HMS Chathamin tilalle Uuden-Seelannin osastolle toukokuussa 1924. Dunedin oli avustamassa pelastust\xc3\xb6it\xc3\xa4 Napierissa Uudessa-Seelannissa helmikuussa 1931 yhdess\xc3\xa4 sluuppi HMS Veronican ja risteilij\xc3\xa4 HMS Diomeden kanssa kaupungin tuhouduttua Hawkesinlahden maanj\xc3\xa4ristyksess\xc3\xa4._NEWLINE_Alus oli huollettavan vuoden vaihteessa 1931-1932._NEWLINE_HMNZS Leander vapautti Dunedinin Uuden-Seelannin osastosta 29. maaliskuuta 1937 ja samalla toi m\xc3\xa4\xc3\xa4r\xc3\xa4yksen alukselle aloittaa kotimatkan. Englantiin palattuaan alus siirrettiin reserviin ja koulutusteht\xc3\xa4viin._NEWLINE_Alus palautettiin palvelukseen toisen maailmansodan uhatessa ja liitettiin Kotilaivaston (engl. Home Fleet}) 12. risteilij\xc3\xa4viirikk\xc3\xb6\xc3\xb6n. Alukselle asennettiin samalla kaksi neliputkista puolentuuman ilmatorjuntakonekiv\xc3\xa4\xc3\xa4ri\xc3\xa4. Alus siirrettiin syyskuussa 1939 11. risteilij\xc3\xa4viirikk\xc3\xb6\xc3\xb6n Orkney- ja Shetlandinsaarille sijoitettuun osastoon. Alus vietti loppuvuoden Pohjanmeren partioteht\xc3\xa4viss\xc3\xa4 (engl. Northern Patrol). Alus oli mukana etsim\xc3\xa4ss\xc3\xa4 Saksan laivaston taisteluristeilij\xc3\xb6it\xc3\xa4 Scharnhorstia ja Gneisenauta n\xc3\xa4iden upotettua aseistetun kauppa-aluksen HMS Rawalpindin._NEWLINE_Alus oli huollossa vuoden 1940 alussa, jolloin alukselle asennettiin tyypin 286M tutka. Alus siirrettiin palvelukseen palatessaan Pohjois-Amerikan ja L\xc3\xa4nsi-Intian asemalle, jossa palvellessaan se pys\xc3\xa4ytti maaliskuussa saksalaisen kauppalaivan Heidelbergin, jonka miehist\xc3\xb6 upotti aluksensa ennen valtausta. Muutaman p\xc3\xa4iv\xc3\xa4n kuluttua Dunedin pys\xc3\xa4ytti ja valtasi yhdess\xc3\xa4 Kanadan laivaston h\xc3\xa4vitt\xc3\xa4j\xc3\xa4n HMCS Assiniboinen kanssa saksalaisen kauppalaivan l\xc3\xa4hell\xc3\xa4 Jamaikaa Hannoverin, josta rakennettiin my\xc3\xb6hemmin ensimm\xc3\xa4inen Kuninkaallisen laivaston saattuetukialus HMS Audacity._NEWLINE_Dunedin oli sulkemassa Vichyn Ranskan valvonnassa olevaa Martiniqueta kes\xc3\xa4-hein\xc3\xa4kuussa 1940. Alus oli joulukuussa suojaamassa saattuetta WS5A, kun Saksan laivaston risteilij\xc3\xa4 Admiral Hipper hy\xc3\xb6kk\xc3\xa4si saattueen kimppuun. Alukset eiv\xc3\xa4t kuitenkaan kohdanneet._NEWLINE_Alus pys\xc3\xa4ytti ja valtasi 15. kes\xc3\xa4kuuta 1941 saksalaisen tukilaivan Lothringenin palvellessaan Etel\xc3\xa4-Atlantilla ja osallistuessaan Saksan laivaston taistelulaiva Bismarckin etsimiseen. Vallatusta aluksesta l\xc3\xb6ytyi salaista tietoa sukellusveneiden liikkeist\xc3\xa4. Aluksen seuraavat vallatut alukset olivat Vichyn Ranskan lipun alla purjehtineet kauppalaivat 22. kes\xc3\xa4kuuta Ville de Rouen ja 30. kes\xc3\xa4kuuta Ville de Tamative St. Paulin karikosta it\xc3\xa4\xc3\xa4n._NEWLINE_Aluksen oli m\xc3\xa4\xc3\xa4r\xc3\xa4 olla seuraava Danae-luokan alus, joka muutettaisiin ilmatorjuntaristeilij\xc3\xa4ksi. Alus purjehti 24. marraskuuta 1941 keskisell\xc3\xa4 Atlantilla yksin\xc3\xa4isell\xc3\xa4 partioretkell\xc3\xa4 St. Paulin karikolta it\xc3\xa4\xc3\xa4n ja Recifest\xc3\xa4 Brasiliasta kaakkoon, kun alukseen osui kaksi Saksan laivaston sukellusveneen U-124:n laukaisemaa torpedoa. Aluksen 486 hengen miehist\xc3\xb6st\xc3\xa4 pelastui ainoastaan nelj\xc3\xa4 upseeria ja 63 muuta miehist\xc3\xb6nj\xc3\xa4sent\xc3\xa4.'